stanford-oval/wikipedia huggingface dataset:
ג'ואל קנטור
ספריו

תמונות מארץ ישראל (הקדמה: ישעיהו ליבוביץ), הוצאת אדמה, 1986
כיין המשומר: מהווי קהילות חסידים בארץ ישראל (הקדמה: יואל רפל), הוצאת אדמה, 1987
תל אביב מון אמור (הקדמה: דורון רוזנבלום), 1995
ישועה בינתיים, הוצאת ידיעות ספרים - ספרי חמד, 2000
Dear Robert, A Correspondence with Robert Frank, ibook, 2014
ימי קיבוץ, 2021
הערות שוליים

↑  עדי כץ, ישראל, על פי קנטור, nrg' 15/12
↑  נבחרו זוכי פרס מפעל הפיס לאמנים מצוינים, באתר ynet, 13 באוקטובר 2009
| --- | --- |
בקרת זהויות :  ICIA: 277199  NLI: 987007263686205171  BnF: cb13555087k (data)  ISNI: 0000 0001 1098 1162  LCCN: n85377755  RKD: 296270  ULAN: 500482316  VIAF: 5096937   WorldCat (עם VIAF): 5096937
מייזי ויליאמס

| --- | --- |

ויליאמס בכנס קומיק-קון, סן דייגו 2019
 לידה:  15 באפריל 1997 (בת 27) אנגליהבריסטול, אנגליה, הממלכה המאוחדת
 שם לידה:  Margaret Constance Williams 
 מדינה:  הממלכה המאוחדת 
 תקופת הפעילות:  מ-2011
 מקום לימודים:  תיכון נורטון היל 
 https://maisiewilliams.komi.io/
 פרופיל ב-IMDb
 
מרגרט קונסטנס "מייזי" ויליאמס (באנגלית: Margaret Constance "Maisie" Williams; נולדה ב-15 באפריל 1997) היא שחקנית אנגליה. התפרסמה בזכות תפקידה כאריה סטארק בסדרה "משחקי הכס" ברשת HBO.
ביוגרפיה

מרגרט קונסטנס ויליאמס נולדה בבריסטול, אנגליה להילרי פיט (כיום הילרי פרנסס) מנהלת קורסים באוניברסיטה שלימים ויתרה על עבודתה כדי לתמוך בקריירת המשחק של בתה. הוריה של ויליאמס נפרדו כשהייתה בת ארבעה חודשים. היא הצעירה מבין ארבעה אחים, ויש לה שלושה אחים גדולים; ג'יימס, בת' וטד. ויליאמס גודלה על ידי אמה ואביה החורג בביתם בכפר קלוטון, סאמרסט. בתקופת חטיבת הביניים, למדה ב"בית הספר היסודי קלוטון", ואז ב"תיכון נורטון היל" אותו עזבה כדי ללמוד בבית ספר לאומנויות הבמה, בשאיפה להיות רקדנית מקצוענית. עזבה את בית הספר בגיל 14 ועברה ללמוד בחינוך ביתי. היא מכונה "מייזי" בעקבות דמות מהקומיקס The Perishers.
קריירה

תפקידה הראשון היה גילום דמותה של אריה סטארק בסדרת הפנטזיה "משחקי הכס" בשנת 2011. על משחקהּ קיבלה ביקורות נלהבות. ויליאמס המשיכה לקטוף מחמאות גם בעונה השנייה, והיא הייתה מועמדת לפרס אמי על הופעה יוצאת דופן לשחקנית משנה בשנים 2016 ו-2019. בגיל 15 הוענק לה פרס פורטל לשחקנית משנה צעירה (והייתה לצעירה ביותר הזוכה בפרס זה).
ויליאמס הופיעה כלורן קיילי בסדרת "הסוד של קריקלי הול" של רשת BBC. באוגוסט 2012, הופיעה במערכון לקראת האולימפיאדה "מצחיק או מת" (Funny or Die) יחד עם פטריק סטיוארט, סיימון פג והשחיין ראיין לוכטה.
בשנת 2013 הופיעה לצד סטיבן דורף במותחן הפעולה "מכת חום", בתור ג'וסי, בתו של פול, אותו מגלם דורף.
בשנת 2015 הופיעה בארבעה פרקים בסדרה "דוקטור הו". באותה השנה השתתפה בסרט הטלוויזיה של ערוץ 4 "בריון ברשת".
בשנת 2017 השתתפה בסרט המדע-בדיוני "אייבוי בתפקיד של לוסי ווקר. ב-2018 שיחקה בקומדיה הרומנטית "ואז את הגעת", לצד אייסה באטרפילד.
בשנת 2020 הופיעה בסרטו של ג'וש בון "המוטנטים החדשים" כוולפסביין לצד השחקנית אליס בראגה. שיחקה גם בתפקיד הראשי בסרט האימה "הבעלים".
קריירה > דייזי

ב-1 באוגוסט 2018, ויליאמס השיקה רשת חברתית חדשה בשם "דייזי" לצד דום סטנרי, איתו ייסדה את חברת ההפקות "דייזי הפקות". דייזי פונה לאנשים יצירתיים מעולמות האומנות, האופנה, הטלוויזיה, הקולנוע, הצילום, המוזיקה והספרות. מטרת האפליקציה ליצור שיתופי פעולה בין אנשי היצירה וליצור מסלול אלטרנטיבי לתוך התעשיות היצירתיות. ויליאמס אמרה כי, "המטרה העיקרית שלנו היא ליצור קהילה של אמנים שרוצים לשתף פעולה אחד עם השני, לשתף את העבודות והפרויקטים שלהם ובסופו של דבר לעזור לאנשים עם הקריירה שלהם."
חיים אישיים

בשנת 2019, ויליאמס והחבר שלה ראובן סלבי החלו להופיע בזירת האופנה כזוג. ויליאמס משתפת פעולה עם סלבי, שהוא מעצב אופנה (שעיצב לה את השמלה לטקס פרס אמי 2019).
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | מכת חום | ג'ו אומאלי |  |
| 2014 | Gold | אבי |  |
| 2014 | The Falling | לידיה לאמונט |  |
| 2016 | ספר האהבה | מילי פרלמן |  |
| 2017 | מרי שלי | איזבל בקסטר |  |
| 2017 | אייבוי | לוסי ווקר |  |
| 2018 | הקדמונים | גונה | דיבוב |
| 2018 | ואז את הגעת | סקיי אטקין |  |
| 2020 | המוטנטים החדשים | וולפסביין |  |
| 2020 | הבעלים | מארי |  |
| TBA | 500 Miles | קייט |  |
| TBA | Press Your Luck |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2019-2011 | משחקי הכס | אריה סטארק | תפקיד ראשי (8 עונות); 60 פרקים מועמדת פרס אמי לבידור בפריים טיים לשחקנית משנה בסדרת דרמה (אנ') (2016, 2019) |
| 2012 | הסוד של קריקלי הול | לורן | מיני-סדרה |
| 2014 | רובוט צ'יקן | דידי פיקלס / מרגוקס קרמר | דיבוב; 2 פרקים |
| 2015 | דוקטור הו | אשילדר | 4 פרקים |
| 2015 | בריון ברשת | קייסי ג'ייקובס | סרט טלוויזיה של ערוץ 4 |
| 2020 | שבועיים לחיות | קים נוקאס | מיני-סדרה |
| 2022 | פיסטול | פמלה רוק (אנ') | מיני-סדרה |
| 2024 | הלוק החדש (אנ') | קתרין דיור (אנ') | 9 פרקים |
הערות שוליים

↑    Tom Chivers, ‏Game of Thrones: The Pointy End, season one, episode eight, review, The Telegraph, 9 October 2018
↑  משחקי הכס קוטפת ארבעה פרסי פורטל מתוך אתר Airlockalpha.com
↑  המערכון Funny or Die
| --- | --- |
בקרת זהויות :  NLI: 987007318447105171  PLWABN: 9811718663905606  BIBSYS: 13020144  BNE: XX5571547  BnF: cb17956032s (data)  GND: 1022522299  ISNI: 0000 0004 0363 5976  LCCN: no2013019779  NTA: 412921677  SUDOC: 232873933  VIAF: 263795043   WorldCat (עם VIAF): 263795043
אלקסיס בלדל

| --- | --- |

בלדל, 2011
 לידה:  16 בספטמבר 1981 (בת 43) יוסטון, טקסס
 שם לידה:  Kimberly Alexis Bledel 
 מדינה:  ארצות הברית ארצות הברית
 תקופת הפעילות:  מ-1996
 מקום לימודים:  בית הספר לאמנויות ע"ש טיש 
 בן או בת זוג:  וינסנט קרטיזר (2014–2022)   מיילו ונטימיליה (2003–יולי 2006) 
 צאצאים:  Jeffrey Kartheiser 
 מספר צאצאים:  1
 פרסים והוקרה:  פרס אמי לשחקנית האורחת הטובה ביותר בסדרת דרמה (2017) 
 פרופיל ב-IMDb
 
קימברלי אלקסיס בלדל (באנגלית: Kimberly Alexis Bledel; נולדה ב-16 בספטמבר 1981) היא שחקנית ודוגמנית אמריקאית. ידועה בשל תפקידה כרורי גילמור בסדרת הדרמה "בנות גילמור", ובשל תפקידה כאמילי מאליק בסדרה הדיסטופית "סיפורה של שפחה", עליו זכתה בפרס אמי.
ביוגרפיה

בלדל נולדה ביוסטון שבטקסס, בת למרטין בלדל ולננט, דיילת אוויר ומפקחת מתנות (gift processor). אביה גדל בארגנטינה למהגרים מאירופה.
שפת אמה ספרדית. בלדל לא למדה אנגלית בטרם החלה את לימודיה בכיתה א'. כשהייתה בת שמונה עודדו אותה הוריה לשחק בתיאטרון הקהילתי על מנת להתגבר על ביישנותה. השתתפותה בהפקות מקומיות דוגמת "הקוסם מארץ עוץ" עוררה בה שאיפות להיות שחקנית. בגיל 14, בעת שיטוט בקניון, "התגלתה" על ידי צייד דוגמניות והחלה בקריירת דוגמנות. במקביל המשיכה את לימודיה ב"אקדמיית סט. אגנס", בית ספר לבנות בלבד ביוסטון. לאחר סיום התיכון עברה להתגורר בעיר ניו יורק והחלה ללמוד באוניברסיטת ניו יורק. לימודיה בחוג לקולנוע (תחום עיקרי) נמשכו זמן קצר בלבד. היא עזבה את לימודיה ואת ניו יורק לטובת קריירת משחק בלוס אנג'לס.
קריירה

בלדל, שעד אותה עת דגמנה והופיעה בהפקות משניות כמו בסרט "המרוץ לצמרת של מקס פישר" (1998), זכתה בתפקיד ראשי בסדרת טלוויזיה חדשה וניסיונית: "בנות גילמור". סדרה זו עוסקת בעיקר ביחסים בין אם חד הורית (לורן גרהאם בתפקיד "לורליי גילמור") ובתה (בלדל בתפקיד "רורי") כאשר הפרש הגילאים בין השתיים הוא 16 שנים בלבד. הסדרה זכתה להצלחה רבה. היא שודרה בין השנים 2000–2007.
ב-2002 שיחקה בתפקיד ראשי בסרט "מעיין הנצח המבוסס על רב-המכר "מעיין הנצח" של נטלי באביט.
ב-2003 השתתפה בלדל בקליפ של להקת "Less Than Jake" לשיר "She's Gonna Break Soon". בשנת 2004, שיחקה בסרט "כלה ודעה קדומה", בתפקיד בקי.
משחקה בבנות גילמור הביא לה תפקידים נוספים בהוליווד, בהם תפקיד של זונה - תפנית חדה לעומת גילום דמותה של "ילדה טובה קונטיקט" בבנות גילמור - בסרט הקולנוע עיר החטאים שיצא לאקרנים ב-2005. הסרט צולם בעיקר בגוונים אפורים, אך הבמאי בחר להדגיש בצבע מראות מסוימים, ביניהם עיניה הכחולות של בלדל. בנוסף באותה שנה, כיכבה בסרט אחוות הג'ינס, ובסרט ההמשך שיצא באוגוסט 2008.
בשנת 2009 התארחה בפרק בסדרה "ER", שם גילמה את ד"ר ג'וליה וייס. בשנת 2012 שיחקה בשלושה פרקים בסדרה "מד מן". ב-2014 שיחקה בתפקיד ראשי בסדרה "אנחנו והם".
בשנת 2016 שיחקה בסדרת ההמשך של בנות גילמור ״בנות גילמור שנה בחייהן״ לצד [לורן גרהאם]
משנת 2017 היא מופיעה בסדרת הדרמה של הולו, "סיפורה של שפחה" בתפקיד אמילי. על תפקידה זה זכתה בפרס אמי לשחקנית אורחת בסדרת דרמה לשנה 2017, וקיבלה מועמדות נוספת בקטגוריית שחקנית המשנה ב-2018. בשנת 2022 הודיעה כי היא עוזבת את הסדרה לפני עונתה החמישית.
חיים אישיים

בלדל, המכונה "קים" על ידי בני משפחה וחברים, מתנדבת בארגון "פירסט בוק", ארגון ללא כוונת רווח שעוסק בחלוקת ספרים לאלו שידם אינה משגת את רכישתם.
במשך כשלוש שנים וחצי ניהלה מערכת יחסים עם השחקן מיילו ונטימיליה, ששיחק לצידה בסדרה "בנות גילמור". השניים נפרדו ביולי 2006.
באמצע 2012 החלה לצאת עם השחקן וינסנט קרטיזר, ששיחק לצידה בסדרה "מד מן". הזוג נישא בקליפורניה ביוני 2014. בסתיו 2015 נולד בנם הבכור. בשנת 2022 בני הזוג התגרשו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1998 | המרוץ לצמרת של מקס פישר | תלמידה | ללא קרדיט |
| 2002 | מעיין הנצח | ויניפרד פוסטר ג'קסון |  |
| 2004 | כלה ודעה קדומה | ג'ורג'ינה "ג'ורג'י" דארסי |  |
| 2005 | עיר החטאים | בקי |  |
| 2005 | אחוות הג'ינס | לנה קליגריס |  |
| 2006 | אני ריד פש | קייט פטרסון |  |
| 2006 | זום | אייס | ללא קרדיט |
| 2008 | אחוות הג'ינס 2 | לנה קליגריס |  |
| 2009 | הבחור הטוב | בת' וסט |  |
| 2009 | בוגרת | ריידן מאלבי |  |
| 2010 | הקנוניה | שרה ווסטון |  |
| 2010 | The Kate Logan Affair | קייט לוגאן |  |
| 2011 | Girl Walks into a Bar | קים |  |
| 2011 | יפות רצח | ויולט |  |
| 2012 | קומקום הנחושת | פייטון |  |
| 2014 | Parts per Billion | שרה |  |
| 2014 | אמילי וטים | אמילי |  |
| 2015 | החתונה של ג'ני | קיטי פרידמן |  |
| 2019 | Crypto | קייטי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000–2007 | בנות גילמור | רורי גילמור | תפקיד ראשי; (7 עונות); 153 פרקים |
| 2009 | ER | ד"ר ג'וליה וייס | פרק: "And in the End..." |
| 2012 | מד מן | בת' | 3 פרקים |
| 2013 | זכור את יום ראשון | מולי ברנפורד | סרט טלוויזיה של ABC |
| 2015 | מניע | רובין | פרק: "Oblivion" |
| 2016 | בנות גילמור: שנה בחייהן | רורי גילמור | תפקיד ראשי; 4 פרקים |
| 2017–2022 | סיפורה של שפחה | אמילי מאליק / שלגלן | תפקיד ראשי; (4 עונות); 46 פרקים זכיות: פרס אמי לבידור בפריים טיים לשחקנית אורחת בסדרת דרמה (אנ') (2017) מועמדויות: פרס אמי לבידור בפריים טיים לשחקנית משנה בסדרת דרמה (אנ') (2018) פרס אמי לבידור בפריים טיים לשחקנית אורחת בסדרת דרמה (אנ') (2020, 2021) |
| 2018 | Us & Them | סטייסי | תפקיד ראשי; 7 פרקים (במקור תוכנן לעלות ברשת FOX בעונת השידורים של 2014-2013) |
הערות שוליים

↑  Alexis Bledel Exiting ‘The Handmaid’s Tale’ Ahead Of Season 5, Deadline, ‏2022-05-27 (באנגלית אמריקאית)
↑  "Alexis Bledel Is a Mom! Gilmore Girls Star and Husband Vincent Kartheiser Welcomed Son Months Ago". PEOPLE.com (באנגלית). אורכב מ-המקור ב-2016-05-19. נבדק ב-2018-11-16.
↑  עומר דניאל, אחרי 8 שנות נישואין: כוכבת "בנות גילמור" מתגרשת, באתר ynet, 18 באוגוסט 2022
| --- | --- |
בקרת זהויות :  NLI: 987007403102405171  PLWABN: 9810571576005606  BIBSYS: 6020236  BNE: XX1623876  BnF: cb15110527n (data)  GND: 140164820  ISNI: 0000 0000 7848 4552  LCCN: no2003021061  MusicBrainz: 56f92f06-d737-4880-b1b7-127846905df3  NKC: xx0078062  NTA: 254075991  SUDOC: 167920987  VIAF: 85813481   WorldCat (עם VIAF): 85813481
תחנת הרכבת חריש

תחנת הרכבת חריש צפויה לשרת את תושבי העיר חריש והאזור, והיא מתוכננת לקום באזור מחלף משמר הגבול. התחנה תמוקם על מסילת מנשה העתידית שתקשר את המסילה המזרחית אל מסילת העמק, בתחילה תהיה תחנה זו קצה של שלוחה שתתפצל מהמסילה המזרחית באזור עמק חפר. התחנה צפויה לקום כחלק מתוכנית הפיתוח של רכבת ישראל.
בצמוד לתחנה מתכונן מסוף תחבורה ציבורית ופארק התעשייה עירון.
נכון לתחילת שנת 2022 התחנה נמצאת בשלבי תכנון, ומקודמת על ידי חברת נתיבי ישראל.
בשל דרישת עיריית חריש להקים את התחנה בתוך העיר, התחנה אמורה לקום סמוך לכניסה לעיר, מצידו המערבי של כביש 6, ויוקם גשר או מעבר תת-קרקעי מהעיר עד לתחנה.
שירות רכבות בתחנה (בעתיד)

בעתיד צפויים לעבור דרך התחנה מספר קווי נוסעים כחלק מהתוכנית האסטרטגית של רכבת ישראל לשנת 2040, במסגרתה צפויים לעבור קווים ממרכז הארץ אל צפון הארץ, כאשר צפונית לתחנה הקווים ימשיכו לתחנת הרכבת בית שאן או לכיוון חיפה וצפונה ומדרום לתחנה הקווים ימשיכו לכיוון לוד דרך המסילה המזרחית החדשה וייתכן שגם לכיוון תל אביב דרך מסילת הירקון או דרך מסילת השרון.
הערות שוליים

↑  רינה פטילון, נתיבי ישראל: "תוך שמונה-תשע שנים ניתן לחנוך את תחנת רכבת חריש", באתר חריש סיטי, ‏6 בפברואר 2019
↑  ערן אורון, אושרה להפקדה תכנית להקמת פארק תעשיה סמוך לחריש, באתר חריש סיטי, ‏22 בספטמבר 2016
↑  יובל שדה, הלחצים הועילו: תיבחן הקמת תחנת רכבת בחריש, באתר כלכליסט, 25 בדצמבר 2021
↑  על הפרק: תחנת רכבת בכניסה לחריש, באתר עיריית חריש, ‏12 באפריל 2021
↑  היסטוריה: אושרה הקמת תחנת רכבת בחריש, באתר עיריית חריש
הרשת החברתית

ערך זה עוסק בסרט קולנוע. אם התכוונתם למונח רשת חברתית, ראו .
| --- | --- |

כרזת הסרט
 מבוסס על:  ע"פ ספרו של בן מזריץ'
 בימוי:  דייוויד פינצ'ר 
 הופק בידי:  קווין ספייסי סקוט רודין מייקל דה לוקה דנה ברונטי חן צ'אפין
 תסריט:  אהרן סורקין 
 עריכה:  קירק בקסטר אנגוס וול
 שחקנים ראשיים:  ג'סי אייזנברג  אנדרו גארפילד  ג'סטין טימברלייק  ראשידה ג'ונס  ברנדה סונג  רוני מארה  ארמי האמר  מקס מינגלה
 מוזיקה:  טרנט רזנור אטיקוס רוס
 צילום:  ג'ף קרונוויית 
 מדינה:  ארצות הברית
 חברת הפקה:  Relativity Media Trigger Street Productions
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  1 באוקטובר 2010
 משך הקרנה:  121 דקות
 שפת הסרט:  אנגלית
 סוגה:  סרט ביוגרפי, סרט שמבוסס על ספרים, סרט בית משפט, סרט דרמה 
 מקום התרחשות:  קליפורניה, הרווארד קולג' 
 תקופת התרחשות:  העשור הראשון של המאה ה-21 
 תקציב:  50,000,000 דולר
 הכנסות:  224,920,315 דולר (6 בדצמבר 2010)
 הכנסות באתר מוג'ו:   socialnetwork
 פרסים:  BBC's 100 Greatest Films of the 21st Century  פרס איגוד מבקרי הקולנוע של דאלאס-פורט וורת' לסרט הטוב ביותר  פרס אוסקר לתסריט המעובד הטוב ביותר (אהרן סורקין)  פרס אוסקר למוזיקה המקורית הטובה ביותר (טרנט רנזור, אטיקוס רוס)  פרס אוסקר לעריכה הטובה ביותר (קירק בקסטר, אנגוס וול)  מועצת ביקורת הקולנוע האמריקנית: עשרת הסרטים הטובים ביותר  פרס מועצת ביקורת הקולנוע האמריקנית לסרט הטוב ביותר  פרס סזאר לסרט הזר 
 דף הסרט ב־IMDb
 
הרשת החברתית (באנגלית: The Social Network) הוא סרט קולנוע אמריקאי מסוג דרמה שיצא בשנת 2010, אודות ההקמה של אתר האינטרנט והרשת החברתית המקוונת "פייסבוק". את הסרט ביים דייוויד פינצ'ר, והשחקנים הראשיים הם ג'סי אייזנברג, אנדרו גארפילד וג'סטין טימברלייק.
את התסריט כתב אהרון סורקין והוא מבוסס על ספרו משנת 2009 של בן מזריץ' "מילארדרים במקרה". אף לא אחד מחברת פייסבוק, מנהלים או עובדים, השתתף בעשיית הסרט - לרבות מייסד האתר מארק צוקרברג, שאף הרחיק את עצמו מהסרט. עם זאת, אדוארדו סברין, ממקימי האתר, נתן ייעוץ תוכן למזריץ' בעת כתיבת הספר. לטענת רבים מהאנשים שהשתתפו בהקמת האתר עלילת הסרט היא בדיונית ברובה.
הסרט יצא לאקרנים בארצות הברית ב-1 באוקטובר 2010, ובישראל ב-28 באוקטובר. הוא זכה לתשבחות מצד המבקרים, ונכנס מיידית לראש רשימות שוברי הקופות השבועיים בארצות הברית עם הכנסות של 23 מיליון דולר בסוף השבוע הראשון להקרנתו.
עלילה

הסרט מתחיל בלילה סתווי בשנת 2003. מארק צוקרברג (שאותו מגלם ג'סי אייזנברג), סטודנט באוניברסיטת הרווארד ומתכנת מחשבים גאון, יושב ליד המחשב שלו ומתחיל לעבוד במרץ על רעיון חדש - יצירת אתר אינטרנט שידרג את האטרקטיביות של סטודנטיות בהרווארד, לאחר שחברתו אריקה אולברייט (רוני מארה) נפרדה ממנו, משום שלא יכלה לשאת את שאפתנותו ואת התנשאותו כלפיה.
מארק פורץ למסדי נתונים של מעונות הסטודנטים ומוריד מהם תמונות ושמות של סטודנטיות. באמצעות אלגוריתם שמסופק על ידי חברו הטוב אדוארדו סברין (אנדרו גארפילד), מארק יוצר דף שנקרא "FaceMash", שבו סטודנטים בוחרים איזו מבין שתי הסטודנטיות אטרקטיבית יותר בעיניו. מארק מוזמן לוועדת משמעת של האוניברסיטה ונענש, לאחר שרשת המחשבים של הרווארד קרסה עקב עומס גולשים.
הפופולריות של "FaceMash" והעובדה שהוא יצר אותה בלילה אחד, כשהיה שיכור, מסבה את תשומת הלב של הסטודנטים התאומים קמרון וטיילר וינקלווס (המגולמים על ידי ארמי האמר בתפקיד כפול), ושל השותף העסקי שלהם נרנדרה (מקס מינגלה), הם פונים למארק ומספרים לו שהם מחפשים מתכנת שיבצע את הרעיון שלהם לאתר אינטרנט חדש בשם "קשרי הרווארד". מארק מסכים לעזור להם.
זמן קצר לאחר מכן, מארק פונה לחברו אדוארדו, עם רעיון לבניית "Thefacebook" - רשת חברתית בלעדית לסטודנטים באוניברסיטת הרווארד, שבה כל סטודנט יציג מידע אישי אודות עצמו. אדוארדו, הממונה על ידי צוקרברג למנהל הכספים של המיזם, נרתם ומספק אלף דולר לסייע להפעלת האתר. מארק ואדוארדו משיקים את האתר, שהופך במהירות לפופולרי בקרב הסטודנטים. כאשר נרנדרה שומע על ההשקה, הוא מספר לתאומים וינקלווס שמארק גנב את הרעיון שלהם; הוא ואחד האחים רוצים לתבוע את מארק על גנבת קניין רוחני, אך אח אחר מתנגד.
במהלך הרצאה של ביל גייטס, פונות הסטודנטיות כריסטי לי וחברתה הטובה אל אדוארדו ומארק, ואומרות לבנים "תפייסבקו אותנו". אמירה זו, שמעידה על הצלחת האתר, מרשימה את שניהם, ומעוררת את מארק להרחיב את האתר לבתי ספר נוספים. מה שהתחיל בחדרו במעונות הופך במהירות לרשת חברתית גלובלית, בסיועו של שון פארקר (שאותו מגלם ג'סטין טימברלייק), מייסד אתר שיתוף הקבצים "נאפסטר", שמעודד את צוקרברג להרחיב את תפוצת האתר, במטרה להפוך את החברה לענקית בינלאומית. שש שנים ו-500 מיליון חברים לאחר מכן מארק צוקרברג הוא המיליארדר הצעיר ביותר בהיסטוריה.
ההצלחה מובילה לשני ויכוחים משפטיים, האחד בדבר זכויות הקניין של התאומים וינקלווס ברעיון שהוביל להקמת פייסבוק, והשני באחוז הבעלות של סברין בחברת פייסבוק, אחרי שחלקו במניות דולל מ-34% ל-0.03%, בעקבות חתימתו החפוזה על מסמך משפטי. הדיונים המשפטיים, בנוכחות הצדדים ועורכי דינם, מהווים מסגרת, באמצעות פלאשבקים, לתיאור המשך ההתפתחות של פייסבוק. בסוף הדיונים מקבלים התאומים וינקלווס פיצוי של 60 מיליון דולרים מצוקרברג, פיצוי מינורי מאוד ביחס לשווי העצום של פייסבוק. סברין זוכה לקרדיט על חלקו בהקמת האתר והסדר פיצוי שפרטיו לא ידועים. הסרט מסתיים בכך שמארק צוקרברג מציע חברות, דרך פייסבוק, לחברתו לשעבר אריקה אולברייט ומחכה בקוצר רוח לתשובתה.
דבר המבקרים

הסרט זכה לתשבחות רבות מאת מבקרי קולנוע ברחבי העולם. האתר Rotten Tomatoes דיווח על קונצנזוס ביקורתי: 97 אחוז של ביקורות חיוביות מתוך 217 ביקורות.
הבמאי פינצ'ר שחשף פעם את שיגעון הצריכה והילולת הגוף של שנות ה-90 בסרטו מועדון קרב, מתאר גם כאן די באגביות את ניצחון תרבות הגיקים על הנורמות המסורתיות. ג'יימי וטיילר וינקלווס מציירים קריקטורה של מצטייני ספורט טיפשים ונאיביים בהרווארד, שלמרות משפחתם המרושתת ורבת ההשפעה, ולמרות העושר שירשו אין להם כל סיכוי נגד חנוני מחשבים כצוקרברג או פרקר...פינצ'ר משרטט רצף מאוד משעשע ומאוד סוריאליסטי, בו מפסידים התאומים וינקלווס ככלכלני האסכולה הישנה, במירוץ נגד יזמים מתוחכמים של תעשיית האינטרנט. החיסרון היחיד: החבר'ה הללו יודעים לעצב יישומים חיוניים לתקשורת מודרנית, אך הם בעצמם כושלים בעולם כזומבים רגשיים. "הרשת החברתית" הוא הסנדק של דייוויד פינצ'ר לדור האינטרנט.
פיטר טרוורס ממגזין הרולינג סטון, נתן לסרט את הציון המקסימלי וכתב כי:
הסרט מגדיר את העשור. הבמאי דייוויד פינצ'ר עבד בצורה מבריקה עם התסריט המסחרר של אהרון סורקין, ומשתמש בצמיחה של פייסבוק כדי להציג את הדור שלא יכול לתקשר למרות האובססיה לרשתות חברתיות.
כתב הגרדיאן אנדרו קלארק כתב כי "יש משהו חתרני בז'אנר של תסריטאות דוקודרמה", ותהה "אם באמת מגיע לאיש עסקים בן 26 לראות את השם שלו נגרר בראש חוצות בבוץ עכור של תערובת בין דמיון ועובדות, לשם בידור של הציבור הצופה בסרט" קלארק הוסיף, "אני לא בטוח אם מארק צוקרברג הוא פרחח, גאון או שניהם. אבל אני לא אצפה בהרשת החברתית כדי לגלות".
דבר המבקרים > פרסים

ב-9 בינואר 2011 נבחר "הרשת החברתית" לסרט השנה על ידי איגוד המבקרים האמריקני.
ב-14 בינואר 2011 הוענק לסרט פרס גלובוס הזהב, כסרט הטוב ביותר של השנה, ויוצריו זכו בפרס בקטגוריות בימוי (דייוויד פינצ'ר), תסריט (אהרון סורקין) ופסקול (טרנט רזנור). בפברואר 2011 זכה הסרט בשלושה פרסי אוסקר: עבור הפסקול המקורי הטוב ביותר, עבור התסריט המעובד הטוב ביותר ועבור העריכה הטובה ביותר. כמו כן, היה מועמד לפרס אוסקר לסרט הטוב ביותר.
הפקה > ליהוק

תהליך הליהוק החל באוגוסט 2009, תוך עריכת אודישנים פומביים ברחבי ארצות הברית. בספטמבר 2009 הודיעה ההפקה על ליהוק השחקן ג'סי אייזנברג. בסמוך להודעה חשף מארק צוקרברג בריאיון לרשת ABC כי בן-דודו של אייזנברג עבד בפייסבוק, והשניים הקימו אתר ביחד. לאחר כמה ימים פורסם כי ג'סטין טימברלייק ואנדרו גארפילד ישתתפו גם הם בסרט, ובהמשך השנה לוהקו לסרט ברנדה סונג, רוני מארה, ארמי האמר, שלבי יאנג, וג'וש פנס, דקוטה ג'ונסון ומקס מינגלה.
בריאיון לעיתון "בולטימור סאן" אמר אייזנברג: "אף על פי שהזדמן לי לשחק בכמה סרטים נפלאים, הדמות הזו (מארק צוקרברג) עושה רושם של חוסר רגישות כה גלוי לעין בכל כך הרבה דרכים, שזה נראה עבורי יותר אמיתי בדרך הטובה ביותר. לא מלהקים אותי בדרך כלל לדמויות חסרות רגישות וזה מרגיש די נוח: זה חדש ומלהיב, כאילו שאתה לא צריך לדאוג לקהל".
הפקה > צילום

צילומי הסרט החלו באוקטובר 2009 בקיימברידג', מסצ'וסטס. הסרט צולם כולו באמצעים דיגיטליים, במצלמת "Red One" ברזולוציה של 4K.‏ הצילומים נערכו בשתי המכינות של קיימברידג' - אקדמיית פיליפ ואקדמיית מילטון. סצנות אחדות צולמו בויילוק קולג' שהוסב להיראות כמו הקמפוס של אוניברסיטת הרווארד (האוניברסיטה סרבה כמעט לכל הבקשות לצלם בשטחה מאז 1970, אז צולם שם הסרט "סיפור אהבה" שצילומיו הסבו נזקים פיזיים משמעותיים למקום). הסצנה הראשונה של הסרט צולמה במשך 99 פעמים עד להשלמתה. אף על פי שחלק משמעותי מחציה השני של עלילת הסרט מתרחש בעמק הסיליקון שבאזור מפרץ סן פרנסיסקו בצפון קליפורניה, יוצרי הסרט העדיפו לצלם אותו בפסדינה שבלוס אנג'לס.
הפקה > שיווק

כרזת הסרט הופצה לראשונה ב-18 ביוני 2010. הקדימון (שיצא בפורמט טיזר) יצא שבוע לאחר מכן. הקדימון המלא יצא ב-17 ביולי ובו נוגנה גרסה לשיר "Creep" של רדיוהד בביצוע מקהלה.
שחקנים ודמויות

| שם השחקן/ית | שם הדמות |
| --- | --- |
ג'סי אייזנברג: מארק צוקרברג
אנדרו גארפילד: אדוארדו סברין
ג'סטין טימברלייק: שון פארקר
ראשידה ג'ונס: מרילין דלפי
ברנדה סונג: כריסטי לי
רוני מארה: אריקה אולברייט
ארמי האמר: טיילר וינקלווס קמרון וינקלווס
מקס מינגלה: דיויה נרנדרה
ג'וזף מאזלו: דסטין מוסקוביץ
וולאס לנגהם: פיטר ת'יל
דסטין פיצסימונס: נשיא מועדון "The Phoenix"
דאגלס אורבנסקי: לורנס סאמרס
פטריק מייפל: כריס יוז
דקוטה ג'ונסון: אמיליה ריטר
מיילס ג'או: אליס קאנטוול
דניס גרייסון: גרטשן
טרבור רייט: ג'וש תומפסון
שלבי יאנג: קיי סי
ג'ון גץ: סיי
פרשנות > אמיתות העלילה

קווי המתאר הכלליים של העלילה כוללים עובדות ידועות בציבור. בהם העובדה שמארק פרץ למסדי נתונים, ויצר את Facemash כשהיה שיכור (רוב הדיאלוג בסצנה זו לקוחים מרשומת בלוג שצוקרברג פרסם באותו לילה). כעבור זמן מה נוצר פייסבוק, ולאחר מכן נתבע צוקרברג בידי התאומים וינקלווס על גנבה.
האמיתות של שאר פרטי העלילה שנויה במחלוקת. מארק צוקרברג טען כי למעט העובדה שהוא וסברין ומוסקוביץ יצרו את פייסבוק כאשר למדו בהרווארד, הסרט הוא כמעט דמיוני לחלוטין. התסריטאי אהרון סורקין, כמו גם הבמאי דייוויד פינצ'ר מתעקשים כי הסרט אינו בדיוני וכי הוא מדויק מאוד. חלק מהסרט מבוסס על עדות שנמסרה בתביעות שהגישו התאומים וינקלווס.
שון פארקר, שדמותו כנשיא פייסבוק מוצגת בסרט, התייחס לסרט ואמר כי "נהניתי מהסרט 'הרשת החברתית' לאור הצילום היפהפה, ואני מאוד מעריך את הבמאי דייוויד פינצ'ר, אך הסרט עצמו הוא פיקציה אחת גדולה".
לדעה זו שותף גם אדוארדו סברין, המייסד השותף של פייסבוק. בראיון עמו טען כי המתואר בסרט אינו נאמן למציאות, ושזוהי "פנטזיה הוליוודית ולא סרט תיעודי".
פרשנות > גאון מחשבים

בתחילת הסרט נכללות שתי סצנות שבאות להמחיש לצופה שמארק צוקרברג הוא גאון מחשבים. בראשונה המורה בקורס מערכות הפעלה מציג לכיתה שאלה על מבנהו של תו בקרה מסוים. בכיתה משתררת דממה, וצוקרברג קם לעזוב את הכיתה. המורה פונה אליו בהנחה שנואש מלהבין את השיעור, ובתגובה צוקרברג נותן תשובה מפורטת, שמותירה את המורה והתלמידים נדהמים, וממשיך בדרכו החוצה. בסצנה נוספת, שבה צוקרברג יוצר את אתר FaceMash, הוא מתאר את פעולתו תוך שימוש בשלל מונחים טכניים מעולם התכנות - אפאצ'י, פרל ו-PHP.
בהמשך הסרט מוצגת מאניירה של גאון: באמצע שיחת חולין עם חבר, צוקרברג קם ומסתלק במהירות, בלי לומר מילה, מפני שהשיחה העלתה במוחו רעיון שעליו למהר ולממש באתר שלו.
פרשנות > מאבקים על יוקרה וכוח

אף שהסרט עוסק בצמיחתו של מיזם היי-טק, בלבו נמצאים מאבקים אישיים על יוקרה וכוח. מרכזיותם של מאבקים אלה מוצגת בכרזת הסרט, שבה נאמר: "לא משיגים 500 מיליון חברים מבלי לרכוש כמה אויבים".
הסרט נפתח בסצנה שבה מארק צוקרברג וחברתו אריקה אולברייט מקיימים שיחה רוויית מתח בפאב, שבסופה אריקה מסיימת את קשריה עם מארק ואומרת לו: "אתה תמיד תחשוב שבחורות לא רוצות אותך כי אתה חנון, אבל שתדע שהן לא ירצו אותך כי אתה שמוק". מארק נוקם בה בבלוג רווי שנאה. בהמשך הסרט מנסה מארק לחדש את הקשר עם אריקה, אך ללא הצלחה.
מאבקים נוספים על יוקרה וכוח הם בין מארק צוקרברג לתאומים וינקלווס, לאדוארדו סברין ולשון פארקר. כל אחד מהם מסולק מדרכו של מארק ברגע שהוא מגלה שאין בו תועלת להגשמת מטרותיו.
אגרוף בלב

| --- | --- |
 שיר הנושא:  אתה תהיה
 סוגה:  אופרת סבון 
 יוצרים:  אנריקה אסטבנז
 שחקנים:  סבסטיאן אסטבנז  אלאונורה וקסלר  מיגל אנחל רודריגז  ויויאנה סאקונה
 ארץ מקור:  ארגנטינה 
 שפות:  ספרדית
 מספר עונות:  1 
 מספר פרקים:  105 
 הפקה
 מפיק:  אנריקה אסטבנז
 חברת הפקה:  הפקות LCA
 מוזיקה:  ניקולס ריברה
 אורך פרק:  45-52 דק'
 שידור
 רשת שידור:  Telefe
 רשת שידור בישראל:  ויוה
 תקופת שידור מקורית:  11 בספטמבר 2017 – 2 במרץ 2018
 קישורים חיצוניים
 דף התוכנית ב-IMDb
 
אגרוף בלב (בספרדית: Golpe de corazon) היא טלנובלה ארגנטינאית  שששודרה בין השנים 2017 -2018 בכיכובם של סבסטיאן אסטבנס ואלאונורה וקסלר בתפקידים הראשיים.